Melktertdag: Deel jou gunstelingresep, -herinnering | Maroela Media
Maroela-melktert (foto: Janie Monsieur/Maroela Media)
Die gedagte aan 'n tuisgebakte melktert is genoeg om menige Suid-Afrikaner met heimwee te laat terugdink aan gesellige familiekuiers in ouma se kombuis.
Miskien is dit die geur van kaneel, die knus atmosfeer wanneer iemand dit op 'n reënerige dag vir jou maak, of daardie "flatervrye" familieresep wat dekades al deel van jul erfenis is.
Om nie eens te praat van al die verskillende variasies wat oor die jare in die volksmond gaan lê het nie: van skilfer- en krummelkors tot korslose en klein happie-melktertjies.
Of jy nou vieruur al in die kombuis staan om voor sonsopkoms te bak en bekommerd is daaroor om die veerligte lagies in die deeg te kry en of jy die vinnigste, maklikste resep wil probeer, koop solank dié baie spesiale Melktertmeester-stel in Maroela se aanlyn winkel, Die Koöperasie, vir slegs R250,00.
Vier Melktertdag saam met Maroela
Laat weet ons deur die onderstaande vorm in te vul en só jou spesiaalste, oorspronklikste of gewildste melktert-oomblikke met Maroela Media se lesers te deel.
Die vorm is gesluit.
Jou inskrywing waarborg nie dat jou resep, storie en/of foto gepubliseer gaan word nie.
Maroela Media se redaksie sal 'n keur van sommige lesers se gunstelingresep, -herinnering of -tradisies op 27 Februarie (Nasionale Melktertdag) op Maroela se webwerf publiseer.